**KLAIPĖDOS MIESTO SAVIVALDYBĖS ADMINISTRACIJA**

**KLAIPĖDOS MIESTO ĮVAIZDŽIO KOMISIJOS POSĖDŽIO PROTOKOLAS**

2021-12-02 Nr. ADM-663

Posėdis įvyko 2021 m. lapkričio 30 d. 15 val.

Vieta: Microsoft Teams platforma.

Posėdžio pirmininkas – Kastytis Macijauskas, Klaipėdos miesto savivaldybės vyriausiasis patarėjas.

Posėdžio sekretorė – Kristina Skiotytė-Radienė, Klaipėdos miesto savivaldybės administracijos Kultūros skyriaus vyr. specialistė.

Dalyvavo pirmininkas ir komisijos nariai (11 iš 16):

1. Kastytis Macijauskas, Klaipėdos miesto savivaldybės vyriausiasis patarėjas, įvaizdžio komisijos pirmininkas;
2. Mindaugas Petrulis, Klaipėdos miesto savivaldybės administracijos Urbanistikos ir architektūros skyriaus vyriausiasis specialistas;
3. Eglė Deltuvaitė, Klaipėdos miesto savivaldybės administracijos Kultūros skyriaus vedėja;
4. Ričardas Zulcas, Klaipėdos miesto savivaldybės vyriausiasis patarėjas;
5. Vidas Bizauskas, Klaipėdos apskrities dailininkų sąjungos pirmininkas;
6. Andrius Petraitis, Klaipėdos miesto savivaldybės tarybos narys;
7. Natalija Sadovskaja, Klaipėdos mero patarėja;
8. Kestutis Mickevičius, Klaipėdos dizainerių asociacijos atstovas;
9. Jonas Genys, Mažosios Lietuvos istorijos muziejaus direktorius;
10. Marijus Mockus, Urbanistikos ir architektūros skyriaus patarėjas;
11. Rokas Valaitis, Vilniaus dailės akademijos Klaipėdos fakulteto dėstytojas.

Kiti posėdžio dalyviai,

*Klaipėdos miesto 770-ojo gimtadienio programos parengimo darbo grupės nariai:*

1. Arvydas Cesiulis, Klaipėdos miesto savivaldybės mero pavaduotojas;
2. Danguolė Dambrauskienė, KMSA vyriausioji patarėja;
3. Aušra Lukauskienė, Tarybos ir mero sekretoriato vyr. specialistė;
4. Deividas Petrolevičius KMSA vyriausiasis patarėjas;
5. Reda Švelniūtė, KMSA Ekonominės plėtros grupės vadovė;
6. Aistė Valadkienė, Jaunimo ir bendruomenės reikalų koordinavimo grupės vadovė;

*Dizaineriai*

1. Alvydas Klimas, UAB „Klaipėdos dizaino centras“ direktorius;
2. Linas Dzimidas, UAB „Klaipėdos dizaino centras“ dizaineris.

Posėdžio medžiaga

1. UAB „Klaipėdos dizaino centras“ parengti logotipų pasiūlymai (8 lapai).

**DARBOTVARKĖ:**

1. Dėl Klaipėdos 770-ųjų metų gimtadienio ženklo projektinių pasiūlymų pristatymo (pristato UAB „Klaipėdos dizaino centras“);
2. **SVARSTYTA. Dėl Klaipėdos 770-ųjų metų gimtadienio ženklo projektinių pasiūlymų pristatymo (pristato UAB „Klaipėdos dizaino centras“);**

Pranešėjas – Alvydas Klimas.

Posėdžio pirmininkas informavo posėdžio dalyvius, kad, kaip žinia, kitąmet miestas minės 770-ies metų jubiliejų. Klaipėdos miesto savivaldybė viešųjų pirkimų įstatyme numatyta tvarka perka Klaipėdos miesto gimtadienio logotipo ir vizualinių sprendinių sukūrimo paslaugas. Pagal sutarties su UAB „Klaipėdos dizaino centras“ sąlygas tiekėjas turi pateikti tris eskizinius logotipo variantus, ir savivaldybei išsirinkus vieną toliau dirbti su juo.

Alvydas Klimas pristatė siūlomas idėjas (pridedama).

Posėdžio pirmininkas pakvietė komisijos narius pasisakyti.

Mindaugas Petrulis pažymėjo, kad pateikti profesionalūs darbai, visi logotipai galėtų būti plėtojami, kiekvienas ženklas koduoja tam tikrą žinutę, renkantis ženklą svarbu galvoti kokį turinį norisi iškomunikuoti ženklu.

Andrius Petraitis pasisakė už 4 variantą, jis jam pasirodė kūrybiškiausiais, 1 variantas pasirodė saugus.

Eglė Deltuvaitė pasisakė už 4 variantą. Nors iš pirmo žvilgsnio patiko ir 1.

Vidui Bizauskui neimponavo 2 variantas, 3 variantas pasirodė sudėtingai skaitomas.

Jonas Genys pasisakė už 1 variantą, jis jam pasirodė labiausiai atitinkantis programos koncepciją.

Vitalijus Juška pasisakė už 1 variantą, pasiūlė šalia pilies kontūrų įkomponuoti Jono bažnyčios bokštą, kaip miesto siekiamybę.

Kestutis Mickevičius padėkojo, kad Savivaldybė organizavo tokį konkursą. Pasisakė už trečią variantą. Pasiūlė 4 variantą tobulinti vaizduojant istorinį miesto planą. 1 variantas pasirodė saugus ir aiškiai suprantamas.

Marijui Mockui pasirodė jog 4 variantas nėra aiškus. 3 variantas pasirodė sudėtingai skaitomas, bet įdomus. Patraukliausiais ir lengviausiai naudojamas pasirodė 1 variantas.

Natalija Sadovskaja pasisakė už 3 variantą. Pažymėjo, kad kalbininkai rekomenduotų naudoti „Klaipėdai – 770“.

Rokas Valaitis labiausiai palaikė 2 variantą, bet siūlė tobulinti skaičius, pritaikyti juos prie karūnėlės.

Kastytis Macijauskas pastebėjo, kad 1 variantas nėra tvarkingas dizaino požiūriu, 2 ženklas koreguotinas, skaičiai ir karūnėlės vienos jėgos, neaišku kas prioritetas. 3 Ženklas paliko didžiausią įspūdį, jis pasirodė labiausiai išbaigtas, tvarkingas dizaino prasme (tarpai, spalvos), naudotinas horizontalus variantas. 4 ženklas pasirodė įdomus, bet sunkiai suprantamas.

Komisijos pirmininkas pakvietė pasisakyti kitus posėdžio dalyvius:

Arvydas Cesiulis pažymėjo jog komisijos narių nuomonės pakankamai skirtingos. Pažymėjo, jog patraukliausiais 3 variantas.

Reda Švelniutė išskyrė 1 ir 4 variantus. 3 priminė tautinę juostą.

Deividas Petrolevičius pasirinko 3 variantą, jis aiškiausias, labiausiai apie miestą.

Danguolei Dambrauskienei 1 ženklas pasirodė saugiausiais, 3 variantas patiko labiausiai, patiko jog logotipas horizontalus.

Aušra Lukauskienė pažymėjo jog 3 variantas labiausiai įdomus ir patraukliausias komunikacine prasme.

Aistė Valadkienė pasisakė už 1 variantą.

Kristina Skiotytė-Radienė pažymėjo, jog 1 variantas būtų saugiausiais naudoti, 3 priminė tautinę juostą.

Andrius Petraitis pažymėjo, kad 3 logotipo spalvos labai sunkios.

Posėdžio pirmininkas pakvietė posėdžio narius balsuoti:

Už 1 ženklą balsavo 5 nariai;

Už 2 ženklą balsavo 1 narys:

Už 3 ženklą balsavo 4 nariai;

Už 4 ženklą balsavo vienas narys.

**NUTARTA. Rekomenduoti savivaldybės administracijos direktoriui atsižvelgti į Įvaizdžio komisijos narių balsavimo rezultatus ir Klaipėdos 770-ųjų metų jubiliejiniu ženklu rintis 1 variantą.**

|  |  |
| --- | --- |
| Posėdžio pirmininkas | Kastytis Macijauskas |
|  | |
| Posėdžio sekretorė | Kristina Skiotytė-Radienė |